Cito ni berlaku kiro-kiro beberapo bule huk lalu.. Maso, bule poso (2008).. Dale awal-awal bule poso, ambo tringat la yang ambo ni x beli lagi tiket bas untuk balik rayo.. Ambo takut la tiket abih gak tok kelik rayo lah ambo.. Ambo tok sey rayo di dungun tu sore-sore.. Padhal baru sminggu poso tapi gak mugo ambo ni semangat waja nok kelik rayo, ambo pun kalut la talipon ko mok ambo nok mitok tulung mok ambo beli tiket bas ko ambo.. :
Ya : Mama, tulung beli tiket bas ko ya balik rayo ni deh..
Mama : Bilo ya nok balik tuh?
Ya : 24 ari bule tuh ari last ya ado kuliah.. pah gak kalu bulih ya nok kelik la male tuh slaluh.. Mama tulung beli 4 keping deh sebab saing ya namo Najlaa, pah Ayu (sepupu) nge saing dio etek..
Mama : Nati mama try call Transnational dulu.. Pah gak mama oyak smula ko ya deh..
Kiro-kiro 10 min lepah tu....
Mama : Ya, 24 ari bule tu tiket huk petey abih blako.. Ado huk tengoh male jah.. Pah gak lagu
mano nih? Ya : Nok wak lagu mano lagih.. Beli jah la dih.. Asal bulih kelik rayo.. Ya tok sey kelik lambat-lambat.. (Memey ambo kelik awal sokmo time cuti.. Jenih tahap kesabare tu rendoh. Lagipun ambo ni "perumahan".. Brehi bena duk rumoh..) Gini la mugo ya abih kuliah 24 hari bule, mama beli huk pukul 1 tengoh male tu.
Mama : Brani ko kelik tengoh-tengoh male anok daro nih? Tapi gak po lah mugo saing nge spupu ado.. Nati lah mama beli pah gak mama pos laju tiket tuh..
Sebenarnyo ambo bulih jah gi beli sdiri tiket tu kat bandar Dungun.. Tapi gak mugo ambo credik bena bab-bab kiro pitih nge mok ambo.. Ambo piki kalu ambo gi bandar, keno baya tambe bas 2 yar alah gi.. Pah gak alah kelik 2 yar lagih.. 4 yar doh abih.. Pah gak hargo tiket naik doh sebab kes subsidi minyok ari tu.. Skalo tiket bas dari Dungun kelik Koto Baru RM16.10 jah tapi sebab naik jadi la RM24++ Rugi duit ambo la gitu gak.. Kalu mok ambo beli, sesin pun ambo tok payoh wat tubik pitih.. (Kalu bendo gitu panda bena kiro.. Tapi kalu nok shopping gak relo perabih duit.. Ish.. Ish..)
Pah gak 2 ari lepah tu sapa lah tiket bas ambo tuh.. Ambo bui la ko sepupu ambo & saing dio tuh slaluh.. Spupu ambo tu baru jah masuk ngaji kat Dungun tu.. Kiro nyo dio junior ambo lah.. Baru sem 1..
Pah hari yang d tunggu-tunggu tibo lah.. Ambo nok kelik ghumoh!! "Balik kampung.. hoho balik kampung.. Ari Rayoooo..." Ambo duk sohor la ko saing-saing ambo ni mugo ambo kelik awal.. Ado saing-saing hok lain kelik esok tu.. Mugo tiket tak dok doh.. Tu la beli lambat sangat.. Tengok supo ambo ni beli awal-awal key seney..
Pukul 12 suku tengoh male tuh ambo siap-siap la nok kelik rayo nih.. Ambo nok wat kelik bare-bare banyok jugok.. Mugo nok akhir sem doh.. Ambo bowok sor ludgage bag, duo paper bag pah gak handbang ambo laa.. Ambo tubik luar paga UiTM tuh ambo naik la bas gi kat Stesen Bus Dungun.. Mugo rama ore nok kelik rayo key.. Ado lah bas nyo tengoh-tengoh male gitu.. Ambo naik la bas skoloh kaler kuning tu.. Broom.. Broom..
Sapa di stesen bas tu ambo nge ore-ore lain pakat nunggu bas la.. Ado raaaaamai sangat ore.. Pakat nok kelik rayo blako la tuh.. Pah gak pukul 1 tuh bas pun sapa la.. Rupo-rupo nyo tu bas trip nok gi alah ko Rantau Panjang, Pasir mas dan kawasan-kawasan hok sewaktu dengan nyo.. Ambo ni keno naik bas hok nok gi Koto Baru mugo rumoh ambo di Koto Baru.. Tok lamo lepah tu bas hok ambo tunggu-tunggu pun sapa la.. Ambo wi tiket ambo ko spupu ambo suh gi check nge pok cik dreba bas.. Biaso la sebelum naik bas pok cik check tiket dulu.. Ambo ni gi la punggoh bare-bare.. Beg ambo, beg saing ambo hok namo najlaa, beg spupu ambo namo Ayu nge beg saing dio hok namo Mina.. Semo ambo punggoh wat masuk dale bonet bas.. Pakat duk brebut blako takut tok muat bonet bas tu.. Pah gak tibo-tibo spupu ambo nge muko pucat dan kalut nyo cari ambo:
Ayu : Kak ya! Kak ya.. Tiket bas ni mapuh.. Pok cik bas oyak tiket ni mapuh doh!
Ya : Ambo pun pelik la sambil hairan.. (Padhal supo jah pelik nge hairan tu...) Gano la tiket
bulih mapuh.. Tiket tu memey tok hidup pun gano bulih mapuh.. Ambo tok pehey la
gapo spupu ambo royak tu.. (Lagi pun mugo ambo ni dale keadae letih baru punggoh
bare.. So, palo otok ni "pending" lagi lah.. Message tu jadi lambat deliverd..)
Ayu : Ni ari bule kat tiket ni tulih 24 ari bule.. Loni pukul 1 pagi doh jadi ari nih 25 ari bule lah!
Ya : Masyaallah.. Mati aku! Nok kelik gano ginih ni..
Pah gak ambo pun gi lah kat pok cik bus tu..
Ya : Pok cik, tok leh ko ambo nok naik bus ni jugok.. Ambo silap gi beli tiket ni.. Ado tepat kosong lagi ko?
Pok Cik Drebar : (Dengan Nada beking) Tok leh! Tok leh! Bas ni penuh doh.. Tok leh naik bas ni.. Awok huk beli tiket mapuh tu bakpo.
Ya : Sayo tok perase tiket ni mapuh doh.. Sayo nok kelik gano la ni.. Ore lain pakat
naik bas blako doh.. Pah narak nok tinggal sayo 4 ore kat stesen bus ni.. Doh la sayo ni tino blako.. Kalu jate tak po.. Sayo relo tak dok sit pun.. Duduk atah lantai pun tak po asal sayo bulih balik.. (Terdesok nyo ambo..) Sayo nok tupe sapa Kuala Terengganu jah.. Pah gak sayo naik bas tambang la sano.
Pok Cik Drebar : Tok leh! Sayo tok tahu lah awok ni lagu mano.. Panda-panda awok la..
Pah ambo ni kenaling debar doh.. Pikire pun bercelaru doh.. Budok-budok jate hok nok naik bus tu pun mari lah nyibuk nanyo bakpo.. Pah ambo oyak la tiket bus ambo ni "mapuh".. Pah gak pok-pok dio royak "siye ko awok.." Tu jah la.. Buke nok tulung ambo dok.. Kalu lah ado lelaki gentleman hok sanggup wi tiket dio ko ambo time tu key baguh.... Masaaloh nyo tak dok tu la..!
Pah gak ambo tengok la Najlaa duk kalut talipon ko gewe dio nok crito masaaloh dio tu.. Sepupu ambo pucat doh.. Saing dio tu talipon ko ayoh dio pah nok teriok doh.. Ambo pun sero nok teriok jugok.. Tapi gak ambo keno tunjuk "cool" la depey Ayu (Spupu) nge Mina (Saing spupu).. Padhal dale ati ambo time tu Tuhan jah la hok tahu.. Ambo pun tringat ko mok ambo slaluh.. Cepat-cepat ambo talipon ko mok ambo.. Gapo lagi, keno NGEPEK LAAAA....
Mace-mace mok ambo ngepek ko ambo.. Sapa nok cair tahik tlingo ambo dengar.. Pah gak ado sore pok cik ni.. Dio mari kat ambo pahtu dio royak bus hok nok gi ko Rantau Panjang dan kawasan-kawasan yang sewaktu dengannya tadi tu ado sit kosong lagi.. Kebetulan ado prebet sapu duk kawase tu.. Pah gak ambo cepat-cepat royak ko Najlaa, Ayu & Mina.. Mereka pun bersetuju lah nok join ambo; kito pakat HAMBAT BAS TU!!! Ambo tok mikir gapo doh maso tu.. Hok ambo tahu, ambo nok kelik jugok gano-gano pun male tuh..
Ambo takut jugok nok naik prebet sapu nih mugo mace-mace crito dengar pasal prebet nih.. Ado student UiTM hok keno rompak la ko prebet pah dio tinggal jah budok pue tu kat tepi jale.. Tapi ambo doa-doa la dale ati bia tok jadi bendo-bendo gitu..
Prebet sapu tuh bowok keto laju kemain.. Supo nok gi racing mugo nok hambat bas.. Takut de bas tu gerok doh.. Mugo bas tu akan bereti make sahur kat Tanjung Jara smeta.. Sapa di Tanjung Jara tu ambo lego tengok ado 2 buoh bas Transnational duk situ.. Pah gak nok keno gi jupo pok cik drebar bus Rantau Panjang tu la pulok nok tanyo bulih dok naik bas tu.. Ayu nge Mina tok sey ikut. Dio suruh ambo hok gi tanyo.. Ambo sebenarnyo tengoh trauma ko pok cik drebar bas Koto Baru tu lagi.. Najlaa pulok duk gayut nge gewe dio lagi.. Ambo pun denge muko sedo dan tok malu nyo, gi merayu ko pok cik bus Rantau Panjang tuh.. Alhamdulillah rezki ambo, ado 4 lagi sit kosong dale bus tu.. Supo tahu-tahu jah ambo 4 ore ni nok keno naik bus tu.. Memey sudoh di takdirkan brakali.. Tapi ambo bukey bulih naik bas tu free-free.. Ambo keno BAYAR balik hargo tiket bus tu.. Kiro nyo ambo keno beli tiket bus hok baru laa.. Pah gak ado lah soro-soro sumbang budok jatey "Bukey budok tu ko hok tiket mapuh keno tinggal ko bas sakni......." Ambo wat-wat tok dengar jah.. Malu kakloh jugok padhal.. Muko ni sero tebal 10 inci doh..
Pah ambo gi la royak ko spupu ambo dan saing nyo tu.. Pah gak tahu dok bulih spupu ambo royak "Kak ya, ayu nge Mina tak dok duit langsung nih.. Gano Ayu nge Mina nok naik bus tu?!" (Ambo bukey gapo.. Bukey nok maroh sebab dio tak dok duit pah gak ambo nok keno bayar hargo tiket tu.. Tapi gak kalu lah maso tu ambo tak dok duit lebih, gano spupu ambo dengan saing dio nok naik bus? Jawape nyo, Rayo di Dungun la duo-duo ore tuh...)
Mujur la ambo ado duit cukup nok bayar hargo tiket ko ambo, Ayu dan Mina.. Najlaa bayar guno duit sdiri..
Pah naik bus tu ambo sero LEGO sangat-sangat.. Walaupun ambo keno naik bus gi Rantau Panjang.. Pejalanan ambo naik bus ari tu dekat 10 jam.. Padhal sokmo-sokmo kalu bas terus gi Koto Baru dari Dungun 5 jam jah.. Sapa ghumoh tu ambo lembik lotek letih.. Doh la tok sahur ari tu.. Gano-gano pun ambo bersyukur la selamat sapa di ghumoh! :)
Ambo raso, ambo lah SUPERGIRL ari tu.. Beraso banggo nge diri sdiri.. Berjuang untuk balik rayo ghumoh!
**pic: inside the bus.. (at left: Me.. at right: Najlaa)
Pengajaran nyo, check la tiket tu sokmo-sokmo namo gak tiket tu "mapuh"!
p/s: Kepado Pok Cik Drebar Bus Koto Baru tu, dengan ucapan; sayo ingat muko pokcik sebab tok wi sayo naik bas ari tu..
:p
min_Latn hau_Latn bjn_Latn bjn_Latn lin_Latn min_Latn quy_Latn zsm_Latn min_Latn min_Latn min_Latn min_Latn min_Latn min_Latn zsm_Latn zsm_Latn min_Latn min_Latn bjn_Latn min_Latn bjn_Latn min_Latn min_Latn zsm_Latn luo_Latn zsm_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn min_Latn min_Latn lit_Latn